***Song of Norway*** er en amerikansk filmmusikal fra 1970 regissert av Andrew L. Stone, som også skrev manuset. Filmen er meget løselig basert på musikalen med samme navn som ble uroppført i New York City 21. august 1944. Robert Wright og George Forrest tilpasset Edvard Griegs musikk. Milton Lazarus skrev librettoet. Musikalen var i sin tur basert på skuespillet *Song of Norway* av Homer Curran.

Toralv Maurstad spiller den mannlige hovedrollen som Edvard Grieg, Wenche Foss spiller rollen som fru Hagerup, Rolf Berntzen spiller rollen som doktor, Tordis Maurstad spiller rollen som fru Schmidt og Eli Lindtner spiller rollen som Bjørnsons sekretær.

Øivin Fjeldstad dirigerer London Filharmoniske Orkester.

Bakgrunn og produksjon
----------------------

Earl St. John kunngjorde at han ville produsere filmen i 1950.

*Song of Norway* var én i en rekke av kommersielle fiaskoer som fulgte i suksessene til *My Fair Lady* og *The Sound of Music*, to filmer som fikk studioene til å tro at en renessanse i full skala for filmmusikalene ville finne sted. Liknende fiaskoer innbefattet *Darling Lili*, *Mame*, *Paint Your Wagon* og *Tapte horisonter*.

*Song of Norway* var imidlertid populær visse steder. Den ble i Storbritannia den mest populære «reservert billett»-filmen i 1971.

*Song of Norway* ble filmet i Super Panavision 70 og presentert i Cinerama i noen land.

Handling
--------

Manusforfatter, regissør og produsent Andrew L. Stone instruerer skuespillerne Florence Henderson (som Nina Hagerup) og Oskar Homolka (Engstrand) på filmsettet til *Song of Norway*, musicalen om Edvard Grieg. Deler av filmen ble innspilt i Bergen i april 1969, og filmen utgitt i USA 4. november 1970. Toralv Maurstad spilte hovedrollen som Edvard Grieg. Foto: Eirik Sundvor, april 1969 
Velstående Therese Berg arrangerer en konsert med komponisten Edvard Grieg. Hennes far er imot datterens forelskelse og framtvinger et løfte fra henne om at hun aldri vil se Grieg igjen. Konserten blir en suksess. Grieg, som gifter seg med sin kusine Nina i København, er påvirket av Rikard Nordraaks musikk. Nyheten om at Thereses far er død, når Grieg på hans bryllupsdag. Ekteparet flytter til Kristiania der han håper å bli utnevnt som dirigent ved det nasjonale teater. Griegs skuffelse over ikke å få denne stillingen blir forsterket ved at en konsertserie, sponsret i all hemmelighet av Therese, blir en fiasko. Han flytter til Roma der han treffer Franz Liszt og samarbeider med Henrik Ibsen om *Peer Gynt*. Når Grieg får vite om Nordraaks død vender han tilbake til Kristiania og sin hustru.

Rolleliste (i utvalg)
---------------------

* Toralv Maurstad - Edvard Grieg
* Florence Henderson - Nina Grieg
* Christina Schollin - Therese Berg
* Frank Porretta - Rikard Nordraak
* Harry Secombe - Bjørnstjerne Bjørnson
* Robert Morley - Berg
* Edward G. Robinson - Krogstad
* Oskar Homolka - Engstrand
* Wenche Foss - Fru Hagerup
* Rolf Berntzen - Doktor
* Tordis Maurstad - Fru Schmidt
* Eli Lindtner - Bjørnsons sekretær

Mottakelse
----------

Statister på filmsettet til *Song of Norway* i Bergen. Flere av statistene jobbet på Hotel Norge der filmteamet bodde. Foto: Eirik Sundvor, april 1969 
Kritikerne var bokstavelig talt enstemmig negative og bemerket spesielt etterapingen av *The Sound of Music* og filmens generelt sett dårlige produksjonskvalitet til tross for åpenbart store omkostninger. Pauline Kael skrev: *«Filmen er utrolig dårlig; den bringer tilbake klisjéer du ikke vet at du visste om - de kommer praktisk talt fra kinogjengernes ubevissthet. Å kritisere denne filmen er som å sette krokbein for en dverg».* Kritikernes syn ble gjentatt av skuespillerne. Harry Secombe bemerket senere at dette var den typen film *«du kunne ta med barna [på kino] for å se... og forlate dem der».*

Referanser
----------

1. 1 2 3 4  «Song of Norway». *AFI Catalog of Feature Films*. American Film Institute. Besøkt 18. juni 2016.
2. ↑  ««SONG OF NORWAY» TO BE ALL BRITISH». *Mirror*. Perth. 14. oktober 1950. s. 15.
3. ↑  Gray, Timothy M. «Hollywood heavies facing the music - Entertainment News». Variety. Besøkt 18. juni 2016.
4. ↑  Waymark, Peter: *Richard Burton top draw in British cinemas.* Times [London, England] 30. desember 1971: 2 Times Digital Archive.
5. ↑  Kael, Pauline (1971): *Deeper into Movies*, Calder Boyars
6. ↑  TV-am, intervju, 1987

Eksterne lenker
---------------

* (en) Song of Norway (film) – kategori av bilder, video eller lyd på Commons Rediger på Wikidata
* (en) *Song of Norway* på Internet Movie Database Rediger på Wikidata

* (no) *Song of Norway* hos Filmfront Rediger på Wikidata

* (sv) *Song of Norway* i Svensk Filmdatabas Rediger på Wikidata

* (da) *Song of Norway* i Danmark Nationale Filminstitut Rediger på Wikidata

* (en) *Song of Norway* på AllMovie Rediger på Wikidata

* (nl) *Song of Norway* på MovieMeter Rediger på Wikidata

* (en) *Song of Norway* på Turner Classic Movies Rediger på Wikidata

* (en) *Song of Norway* på American Film Institute Rediger på Wikidata

* (en) *Song of Norway* på Rotten Tomatoes Rediger på Wikidata